da en nl en de da nn da da da da da nb da da da tr da fr da da da nb nb en da da da da da da nb da en da nb da da da da da da da da da da de da da da sl da da da da fr en sv da da it da da da en sv da da sv nl da da pl da cs fi da en da da da da da da en
Test og anmeldelser – Side 2
en blog om sund og slank livsstil
Jeg har testet de nye smoothies fra McDonald’s, og de smager rigtig dejligt! De er lavet på knust is, fedtfattig yoghurt og frugtpuré uden tilsat sukker, og de indeholder kun 185 kalorier for varianten med mango & ananas og 195 kalorier for den med jordbær & banan. De er begge friske og syrlige i smagen, og perfekte på en varm sommerdag. De er meget kolde, så frossenpinden her kom faktisk til at fryse de dage jeg prøvede dem, da det i forvejen var køligt, hehe, men når det bliver varmt, er de lige i øjet 🙂 Jeg er nok personligt mest til den med jordbær og banan, da det miks bare generelt er made in heaven, men er man til en mere eksotisk smag, så er den anden også rigtig god 🙂 Prisen er 25 kr, hvilket jeg synes er meget rimeligt.
Måske et alternativ til en stor, fed gammeldags is en dag hvor man er stærk nok til at modstå sådan en karl 😀
Leave a Comment CATEGORIES: Test og anmeldelser
Anmeldelse af de nye Levevis skyr-yoghurter
Jeg har testet de to nye skyr-varianter fra Levevis, som fås i Føtex og Bilka. Jeg sagde ja til at teste, da jeg ikke bryder mig så meget om skyr, og derfor var nysgerrig efter, om disse varianter smagte mig bedre. Produkterne kombinerer det høje proteinindhold fra skyr med yoghurtens tyndere konsistens, og da skyrs tykke konsistens nemlig er en af grundene til, at jeg ikke er så vild med det, så er det tiltrækkende. Konklusion: Jeg er vild med den ene og ikke så vild med den anden 🙂
Jeg er helt vild med Vanilje-udgaven, og jeg har allerede nydt den flere gange med friske jordbær, hvor den er helt perfekt. Den smager som en blanding af syndig råcreme og frisk koldskål. Koldskåls-referencen kommer, fordi den har en syrlighed over sig, som råcreme jo ikke har, men det gør den bare frisk og let. Jeg kommer til at spise den ofte henover sommeren med friske bær som en sund treat om aftenen, når jeg bliver lækkersulten.
Jeg vil starte med at sige, at jeg er helt vild med A-38 og har været det i årevis, og der er ikke noget surmælksprodukt der i mine øjne smager bedre og har den helt rigtige konsistens. Heller ikke Naturel-udgaven her fra Levevis. Så det var altså en skarp konkurrent den var oppe i mod, og den vandt altså ikke. Jeg synes stadig A-38 smager meget bedre (og kalorieindholdet er faktisk også en smule lavere i de fedtfattige udgaver). Men hvis man gerne vil prøve kræfter med skyr, så er dette et godt sted at starte, da den er mildere og tyndere i det, og derfor nemmere at synes om tror jeg.
Naturel-udgaven er tykkere end almindelig yoghurt, men dog ikke helt så tyk som skyr. Vanilje-udgaven er tyndere i konsistensen, sikkert pga. den tilsatte sirup. Endelig konklusion: Jeg er ikke blevet større fan af skyr – medmindre der er tilsat sukker og vanilje 😀
Har I prøvet produkterne, og hvad synes I?
8 Comments CATEGORIES: Test og anmeldelser TAGGED: Levevis, skyr, yoghurt
Jeg fik for nylig disse produkter tilsendt til test, og jeg har nu fået prøvet dem alle. Nogle af dem kendte jeg i forvejen fra tidligere test fx de to shakes og den lille bar øverst. Faktisk har jeg haft købt et par shakes på et tidspunkt til at have stående i køleskabet, hvis fx jeg ikke når morgenmaden inden træning, eller hvis jeg er sulten, men der er et par timer til jeg skal ud at spise. Jeg synes begge varianter er udmærkede, minder om henholdsvis en smoothie og kakao, men de har altså en lidt syntetisk eftersmag, som jeg tænker må stamme fra vitaminerne, der er tilsat. Faktisk kan jeg bedre lide deres shake med jordbær, som er pulver der blandes op med vand, men det er ikke så praktisk til mit formål. Jeg synes også tomatsuppen med pasta fra samme mærke er ganske udmærket som et let måltid. Den fik jeg ikke tilsendt, men har selv købt den på et tidspunkt.
Barerne er meget heavy, især den med chokolade. Jeg er mest til den crunchy, som faktisk smager helt godt. Jeg gætter på det må være proteinindholdet, der gør dem heavy, så de mætter godt i forhold til størrelsen. Man skal være opmærksom på, at kalorieindholdet er lige så højt som kage, men de er naturligvis sammensat på en anden måde, der gør at de kan erstatte et måltid, så det er ikke tomme kalorier ligesom kage.
Min favorit er helt klart den lille bar med 97 kalorier, da den egner sig supergodt som mellemmåltid til at have med i tasken eller til at have liggende i skuffen på jobbet. Jeg går efter at mine mellemmåltider ikke overstiger ca. 100 kalorier, så det passer perfekt, og så smager den endda lidt syndig også, fordi den er kage/chokolade-agtig.
Alt i alt er min konklusion, at jeg aldrig ville gå på kur kun på disse produkter. Det er mine smagsløg simpelthen for følsomme til, og jeg tilhænger af sund og naturlig kost. Men i en snæver vending, er flere af produkterne et nemt og kalorielet alternativ.
Jeg er spændt på at høre, om I har erfaring med produkterne?
Vil i øvrigt lige tippe om en lækker konkurrence ovre på min modeblog, hvor man kan vinde et gavekort på 1000 kr til nye sko eller støvler 🙂 Deltag her!
Leave a Comment CATEGORIES: Test og anmeldelser
Boganmeldelse: Guide til gudindekrop
Titel: Guide til gudindekrop – kickstart din livsstil på 28 dage
Pris: 199,95 (findes dog til ca. 160 på nettet)
Hvor: Køb den fx HER
Selvom titlen på denne bog er lidt cheasy, så kan jeg ret godt lide forfatteren bag, den personlige træner Anne Bech, som ind i mellem er på TV. Hun virker fornuftig og troværdig. Jeg faldt over denne bog, som næsten lige er kommet på markedet. Tænkte den kunne hjælpe med til at sparke min motivation i gang. Jeg kan enormt godt lide at læse om træning og kost, og det motiverer mig altid – i hvert fald på tankebasis 😉
Bogen lover en slank og sund krop på 28 dage med en kombination af megen træning og forsagelse af brød, pasta, ris, sukker osv. Det er der jo sådan set ingen hokus pokus i, ingen mærkelige kure, bare ren fornuft i forhold til de ting vi allerede ved om sundhed. Og det ved vi jo virker, hvis blot man kan holde sig til det. Og det er jo den store udfordring! 28 dage burde dog være til at overskue, og det er også hovedbudskabet i bogen.
Jeg kender til alt omkring hvad man bør spise og ikke spise, så jeg har især hæftet mig ved træningsdelen, som fylder en del i bogen. Bogen lægger op til, at man skal være fysisk aktiv 30 minutter om dagen samt træne 4 gange om ugen. Det lyder rigtig godt i mine ører, og det vil jeg stræbe mod. Anne Bech har udviklet sin egen metode, som der heller ikke er noget revolutionerende ved, men som alligevel er ret tiltalende og virkelig nem at gå til. FIT-metoden, som hun kalder den, kendetegnes bl.a. ved:
Kombination af kredsløbstræning og træning med egen kropsvægt
Kan trænes alle steder
Er specielt til kvinder
Hård, men ikke ulidelig hård
What’s not to like? 🙂 Bogen indeholder et 4-ugers træningsprogram med illustrerede øvelser, der kan laves hjemme og kun tager 15-20 min. Det har jeg tænkt mig at følge, for det er da til at overskue. Øvelserne er nemme og rigtig gode. Det bedste er at løbe eller gå en tur først inden øvelserne, men der er også forslag til hjemmeøvelser, der får pulsen op. Jeg tænker at lave øvelserne de dage, hvor jeg ikke kommer i fitnesscentret eller til badminton. Er sikker på jeg nok skal blive strammet op, hvis jeg følger programmet og bogens anbefalinger, og jeg er sikker på min dumme ryg får det bedre også.
Supernemme træningsøvelser som er godt beskrevet
No nonsense – ingen skøre kure, bare ren viden omkring hvad der er sundt og godt for kroppen
Øvelserne passer godt til kvinder og er blidere end fx cross-fit (som for mig er alt for maskulin træning)
Bogen fokuserer mest på træning, så dette er ikke bogen, hvis man ønsker masser af opskrifter og detaljer omkring kostomlægning. Dette er dog fint for mig i denne sammenhæng.
Jeg synes det er svært at overskue, hvor meget man skal træne, og hvad man skal træne. Jeg mangler et skema eller en helt klar oversigt over, hvornår man skal hvad
5 Comments CATEGORIES: Test og anmeldelser TAGGED: anmeldelser, bøger, kost, træning
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·